cyanic-selkie/wikianc huggingface dataset:
Α' Εθνική Πετοσφαίρισης Ελλάδας Γυναικών 1988–89
Μπαράζ για Α1
Στους αγώνες μπαράζ μετείχαν τρεις ομάδες (Σταυρούπολη και Καβάλα απο Α1, Δραπετσώνα από Α2) διεκδικώντας την τελευταία θέση στο πρωτάθλημα Α1 της επόμενης περιόδου. Έγιναν δύο τουρνουά, το πρώτο στην Καβάλα από 17 έως 19 Μαρτίου, και το δεύτερο στη Σταυρούπολη από 24 εως 26 Μαρτίου. Η Σταυρούπολη επικράτησε σε όλους τους αγώνες της και κέρδισε τη συμμετοχή της στο πρωτάθλημα της Α1, ενώ Καβάλα και Δραπετσώνα βρέθηκαν στην Α2.
Πηγές
Κατηγορία:Α1 εθνική κατηγορία πετοσφαίρισης γυναικών Κατηγορία:Πετοσφαίριση το 1989
Ραστ (αποσαφήνιση)
Η ονομασία Ραστ μπορεί να αναφέρεται σε κάποιο από τα εξής τοπωνύμια:
Καμπιά Λευκωσίας
Τα Καμπιά είναι κοινότητα της επαρχίας Λευκωσίας στην Κύπρο.
Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.
Παραπομπές
Κατηγορία:Κοινότητες της Επαρχίας Λευκωσίας
Δημήτριος Μαχάς
Ο '''Δημήτριος Π. Μαχάς''' (1893-1975) ήταν Έλληνας στρατιωτικός και υπουργός.
Βιογραφία
Υπηρέτησε ως υπουργός Μεταφορών στις κυβερνήσεις Βούλγαρη, Δαμασκηνού,  Κανελλόπουλου    και Σοφούλη από τις 18 Αυγούστου 1945 ως την 4 Απριλίου 1946.
Συνέγραψε το βιβλίο "Ελληνοϊταλικός Πόλεμος 1940-1941".
Απεβίωσε τον Νοέμβριο του 1975 και κατέλιπε τη σύζυγό του Περσεφόνη, με την οποία απέκτησε παιδιά. Κηδεύτηκε στις 18 Νοεμβρίου 1975 από την Μητρόπολη Αθηνών.
Παραπομπές
Κατηγορία:Έλληνες υπουργοί Μεταφορών
Καλκανλί
Το Καλκανλί είναι χωριό της επαρχίας Γκιουζέλγιουρτ στην "Τουρκική Δημοκρατία Βορείου Κύπρου". Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Καλό Χωριό Καπούτη. Ωστόσο, μετά την παράνομη τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της "Τουρκικής Δημοκρατίας Βορείου Κύπρου".
Πηγές
Κατηγορία:Οικισμοί στην Επαρχία Γκιουζέλγιουρτ
Ναρντό
Το Ναρντό (ιταλικά: Nardò, λατινικά: Neritum ή Neretum, μεσσαπικά: Naretòn) είναι δήμος και πόλη στην επαρχία Λέτσε στην Απουλία, Ιταλία. Το 2021 είχε 30.761 κατοίκους. Από το 1952 της έχει απονεμηθεί ο τίτλος της πόλης.
Υψώνεται σε επίπεδη θέση νοτιοδυτικά της πρωτεύουσας της επαρχίας και περιλαμβάνει ένα τμήμα της ακτής του Ιονίου του Σαλέντο.
Ήταν, για αιώνες, σημαντικό βυζαντινό κέντρο. Από το 1497 πέρασε υπό την κυριαρχία της δουκικής οικογένειας των Ακουαβίβα. Το ιστορικό κέντρο είναι πλούσιο σε μπαρόκ αρχιτεκτονική.
Ιστορία
Το Ναρντό, όπως και ολόκληρη η περιοχή της επαρχίας, έχει κατοικηθεί από την προϊστορία, καθώς ολόκληρη η Απουλία έχει ανθρώπινους οικισμούς από την παλαιολιθική περίοδο. Η ιστορία του Ναρντό ξεκινά από την Παλαιολιθική. Στα σπήλαια του κόλπου του Ουλούτσο έχουν ανακαλυφθεί τοιχογραφίες και άλλα αρχαιολογικά ευρήματα που υποδηλώνουν ότι είναι οι πρώτες εκδηλώσεις εικαστικών τεχνών που υπάρχουν στην Ευρώπη, καταγεγραμμένες στη μέση και ανώτερη παλαιολιθική περίοδο. αριστερά|μικρογραφία| Χάρτης του Σολέτο - το NAP αντιστοιχεί στην πόλη Ναρντό Η γέννηση του Ναρντό ως οικιστικού κέντρου χρονολογείται από τον 7ο αιώνα π.Χ., με την παρουσία μεσσαπικού οικισμού. Το 269 π.Χ., μαζί με το λιμάνι του "Emporium Nauna" (σημερινή Σάντα Μαρία αλ Μπάνιο), κατακτήθηκε από τους Ρωμαίους και έγινε ισοπολίτιδα πόλη με το όνομα Neritum ή Neretum μετά τον συμμαχικό πόλεμο. Κατά την πτώση της Δυτικής Ρωμαϊκής Αυτοκρατορίας (476) και μετά τις μάχες μεταξύ Βυζαντινών και Γότθων (544), απορροφήθηκε από τη Βυζαντινή Αυτοκρατορία (552 - 554) και, για μια σύντομη περίοδο (662 - 690) προσαρτήθηκε στο Βασίλειο των Λομβαρδών. Στα πεντακόσια χρόνια της βυζαντινής κυριαρχίας αυξήθηκε η παρουσία Βασιλειανών μοναχών, η επιρροή των οποίων καθόρισε τη διάδοση της ανατολίτικης ιεροτελεστίας και λατρείας. Μεταξύ 901 και 924, το Ναρντό δέχθηκε επίθεση και λεηλατήθηκε από τους Σαρακηνούς από τη Σικελία. Το 1055 οι Νορμανδοί κατέκτησαν την πόλη και επετράπη στους Βενεδικτίνους να εγκατασταθούν στη θέση των Βασιλειανών μοναχών στο Αβαείο της Σάντα Μαρία ντι Νερίτο. Στο δεύτερο μισό του 13ου αιώνα, ακολούθησε η κυριαρχία των Ανδεγαυών που καθόρισε τη γέννηση και τη διάδοση της φεουδαρχίας. Ήταν φέουδο της οικογένειας Ντελ Μπάλτσο και τον 15ο αιώνα αποτέλεσε πεδίο μάχης μεταξύ Αραγωνέζων, Ενετών και Τούρκων. Το 1413 ο αντίπαπας Ιωάννης ΚΓ΄ ανακήρυξε το αβαείο του Νερίτο επισκοπική έδρα. Από το 1497 έως το 1806, ως δουκάτο, ήταν φέουδο των Ακουβίβα. Όταν η ναπολιτάνικη εξέγερση του 1647, γνωστή ως η εξέγερση του Μασανιέλο, εξαπλώθηκε σε όλες τις επαρχίες, «οι βαρόνοι έπνιξαν στο αίμα τις εξεγέρσεις των δήμων: πιο διάσημη έγινε αυτή του κόμη Ακουβίβα, ο οποίος, στην αναζωπυρωμένη εξέγερση του Ναρντό, όρμησε με ένοπλους, κρέμασε τον δήμαρχο και πολλούς πολίτες, ισοπέδωσε πολλά σπίτια, τους ράντισε αλάτι και έβαλε σημάδια ύβρεως. "
Με την κατάργηση της φεουδαρχίας, η πόλη δεν υπόκειται πλέον στην τυραννία της οικογένειας Ακουαβίβα, η οποία ωστόσο διατήρησε στην κατοχή της πολυάριθμα κτήματα. Το 1810, οι Καρμπονάροι εξαπλώθηκαν επίσης στο Ναρντό με την αίρεση των Fenice Neretina. Το 1818 υπήρξαν συγκρούσεις μεταξύ των Καρμπονάρων και των στρατευμάτων των Βουρβόνων στην ύπαιθρο μεταξύ Ναρντό και Κοπερτίνο. Μετά την ενοποίηση του 1861, ο Νίκολα Τζούλιο ήταν ο πρώτος δήμαρχος της πόλης.
Μεταξύ 1943 και 1947, ο συμμαχικός στρατός αποφάσισε να φιλοξενήσει πάνω από εκατό χιλιάδες Εβραίους που είχαν δραπετεύσει από τα ναζιστικά στρατόπεδα εξόντωσης και πήγαιναν στο εκκολαπτόμενο κράτος του Ισραήλ στον οικισμό Σάντα Μαρία αλ Μπάνιο. Εδώ ορισμένα κτίρια μετατράπηκαν ώστε να καλύψουν τις ανάγκες. Η συναγωγή στεγάστηκε σε ένα σπίτι στην πλατεία και το κιμπούτς Elia χτίστηκε στο αγρόκτημα Μοντονουόβο. Μεταξύ των πολυάριθμων φιλοξενούμενων περιλαμβάνονταν επίσης τα ονόματα των Νταβίντ Μπεν Γκουριόν, Μοσέ Νταγιάν και Γκόλντα Μέιρ. Για τη φιλοξενία που επιδείχθηκε, στις 27 Ιανουαρίου 2005, ο Πρόεδρος της Δημοκρατίας Κάρλο Ατσέλιο Τσάμπι απένειμε στον δήμο του Ναρντό το Χρυσό Μετάλλιο Πολιτικής Αξίας.
Μνημεία και σημεία ενδιαφέροντος
Το Ναρντό είναι η έδρα της επισκοπής της Ναρντό-Γκαλίπολι (στα λατινικά: Dioecesis Neritonensis-Callipolitan), τμήμα της αρχιεπισκοπής του Λέτσε που ανήκει στην εκκλησιαστική περιοχή της Απουλίας.
Άλλοι ναοί περιλαμβάνουν τους
Εξωτερικοί σύνδεσμοι
Κατηγορία:Πόλεις της Απουλίας
Πύργοι Θερμής Λέσβου
Οι Πύργοι Θερμής είναι παραθαλάσσιο χωριό της Λέσβου με υψόμετρο 10 μέτρα.
Γεωγραφία - Αξιοθέατα
Οι Πύργοι Θερμής βρίσκονται στα ανατολικά παράλια της Λέσβου σε απόσταση 10 χλμ, Β. - ΒΔ. από τη Μυτιλήνη. Είναι γνωστοί για τους πύργους που υπάρχουν στην περιοχή τους και σε αυτούς οφείλει την ονομασία τους. Οι πύργοι Αγγελάτου και Χαδούλη, ο ενοριακός ναός του Αγίου Νικολάου (1815) με τον περίβολό του καθώς και οι βρύσες στην Παναγία Τουρλωτή και αριστερά της αμαξωτής οδού έχουν χαρακτηρισθεί ως ιστορικά διατηρητέα μνημεία.
Διοικητικά
Σύμφωνα με το σχέδιο Καλλικράτης, μαζί με την Παναγία, αποτελούν τη τοπική κοινότητα Πύργων Θερμής που υπάγεται στη δημοτική κοινότητα Λουτροπόλεως Θερμής του Δήμου Λέσβου και σύμφωνα με την απογραφή του 2011 έχει πληθυσμό 450 κατοίκους, ενώ το 2001 είχαν πληθυσμό 372. Το 1924 συστάθηκε για πρώτη φορά κοινότητα Πύργων Θέρμης με έδρα τον οικισμό και μέχρι τις 31 Δεκεμβρίου του 2010 ανήκαν στο Δήμο Λουτροπόλεως Θερμής και αποτελούσαν Δημοτικό διαμέρισμα.
Παραπομπές
Κατηγορία:Δήμος Μυτιλήνης Κατηγορία:Χωριά της Λέσβου
Σαιν-Μεμ (Σεν-ε-Μαρν)
Το Σαιν-Μεμ (γαλλικά: Saint-Mesmes) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Σαιν-Μεμέν (γαλλικά: Saint-Mesmins).
Παραπομπές
Κατηγορία:Κοινότητες της Σεν-ε-Μαρν
Κλίμα τροπικής σαβάνας
μικρογραφία|302x302εσ|Χάρτης με την εξάπλωση του κλίματος τροπικής σαβάνας Το κλίμα τροπικής σαβάνας ή τροπικό υγρό και ξηρό κλίμα είναι το είδος κλίματος που αντιστοιχεί στις κατηγορίες Aw και As της κλιματικής ταξινόμησης του Κέππεν. Τα κλίματα τροπικής σαβάνας παρουσιάζουν μέσες μηνιαίες θερμοκρασίες υψηλότερες των 18°C όλους τους μήνες του χρόνου και μία χαρακτηριστικά ξηρή εποχή (<60 mm βροχόπτωσης στον ξηρότερο μήνα). Η κύρια διαφορά με τα μουσωνικά κλίματα, των οποίων ο ξηρότερος μήνας επίσης παρουσιάζει βροχόπτωση χαμηλότερη από 60 mm, είναι η συνολική ετήσια ποσότητα βροχόπτωση που στην περίπτωση της τροπικής σαβάνας είναι σαφώς χαμηλότερη.
Αυτό το κλίμα εντοπίζεται κυρίως στις ανατολικές ακτές των ηπείρων (Αφρική, Νότια Αμερική) λόγω της εισροής θερμών και ξηρών αλίσιων ανέμων από το εσωτερικό των ηπείρων. Αντίθετα, η διαμόρφωση των εποχών βροχών οφείλεται στη δράση ισημερινών και τροπικών ρευμάτων αέρα ενώ την ξερή περίοδο την επιβάλλει η δράση των υψηλών υποτροπικών πιέσεων.
Η τυπική εικόνα της τροπικής σαβάνας εμφανίζει μεγάλες εκτάσεις καλυμμένες από λιβάδια με υψηλά πυκνά ποοειδή, παρότι τέτοια εικόνα αποτελεί μάλλον την εξαίρεση δεδομένου της ύπαρξης πολλών δασικών εκτάσεων.
Κατηγορίες
Υφίστανται γενικά τέσσερις τύποι κλίματος τροπικής σαβάνας που διαμορφώνονται κυρίως με βάση την έκταση της ξηρής εποχής. Όσο μεγαλύτερο είναι το γεωγραφικό πλάτος, τόσο μεγαλύτερη είναι η διακύμανση της θερμοκρασίας.
Γεωγραφική επέκταση και χαρακτηριστικά
Τα κλίματα τροπικής σαβάνας εντοπίζονται κυρίως στην Αφρική, την Ασία και τη βόρεια Νότια Αμερική, όπως και σε μερικές περιοχές της Κεντρικής Αμερικής, της βόρειας Αυστραλίας, των νήσων του Ειρηνικού, του Μεξικού και ορισμένων νήσων της Καραϊβικής. Συνήθως εμφανίζονται στα όρια των τροπικών περιοχών παρότι υφίστανται και ορισμένες απομονωμένες ζώνες στα ενδότερα όπως η Αντιοκία της Κολομβίας με αυτό το κλίμα.
Κατά κανόνα, η ξηρή εποχή λαμβάνει χώρα κατά τη διάρκεια της εποχής με τη μικρότερη διάρκεια μέρας και, ως αποτέλεσμα, λιγότερης έκθεσης στον ήλιο («χειμώνας») παρότι σε πολλές περιοχές αυτά τα όρια είναι σχετικά.
Βλάστηση
Η βλάστηση εξαρτάται επίσης από την εναλλαγή υγρής/ξηρής εποχής. Από τη μία πλευρά, το τροπικό δάσος είναι λιγότερο πλούσιο από το αντίστοιχο ισημερινό δάσος της βροχής και διαθέτει περισσότερα φυλλοβόλα δέντρα και μεγαλύτερη ανάπτυξη της επιφανειακής βλάστησης λόγω του μεγαλύτερου ποσοστού φωτός που φτάνει στο έδαφος. Χαρακτηριστικό φυτό είναι το μπαμπού. Από την άλλη πλευρά, όσο αυξάνεται η δριμύτητα της ξηράς περιόδου τα δέντρα μειώνονται και το τοπίου αποκτά την τυπική βλάστηση σαβάνας. Αυτή χαρακτηρίζεται από ένα συνδυασμό αραιών δέντρων, θάμνων και χόρτων· το τροπικό δάσος διατηρείται σε ελάχιστα σημεία με τη μορφή δάσους-στοάς. Το έδαφος είναι εξίσου πτωχό με αυτό των ισημερινών κλιμάτων.
Βιβλιογραφία
Κατηγορία:Κλίμα
Can't Wait Until Tonight
Το Can't Wait Until Tonight ήταν η γερμανική συμμετοχή στο διαγωνισμό τραγουδιού Eurovision 2004. Το τραγούδι είχε μικτό αγγλικό και τουρκικό στίχο, και τραγουδήθηκε από τον Μαξιμίλιαν Μούτσκε. Το τραγούδι γράφτηκε και συντάχθηκε από τον Στέφαν Ράαμπ, ο οποίος είχε γράψει τα τραγούδι "Guildo hat euch lieb!" το 1998 (για τον Γκίλντο Χορν) και το δικό του "Wadde hadde dudde da" το 2000.
Παρά το γεγονός ότι η Γερμανία τερμάτισε 11η στον Διαγωνισμό του 2003 και έχασε το δικαίωμα της αυτόματης πρόκρισης (η οποία δινόταν στις βαθμολογικά πρώτες 10 χώρες), η Γερμανία συμπεριλήφθη στους Μεγάλους Τέσσερις (μαζί με τη Γαλλία, την Ισπανία και το Ηνωμένο Βασίλειο) και απέκτησε μόνιμο δικαίωμα συμμετοχής χωρίς να χρειάζεται να περάσει από τον ημιτελικό. Έτσι, τραγουδήθηκε όγδοο στον διαγωνισμό του 2004 στην Κωνσταντινούπολη (μετά τους Re-Union με το "Without You" για την Ολλανδία και πριν από την Ανιέζα Σαχίνι με το "The Image of You" για την Αλβανία). Το τραγούδι μάζεψε 93 πόντους και τερμάτισε 8ο στο σύνολο 24 συμμετεχουσών χωρών. Μέχρι τον Διαγωνισμό του 2009, ήταν ο τελευταίος τερματισμός χώρας των Μεγάλων Τεσσάρων εντός των πρώτων δέκα θέσεων. Ήταν επίσης ο τελευταίος τερματισμός της Γερμανίας εντός των 10 πρώτων χωρών μέχρι τη νίκη της το 2010.
Χαμαντάν
Το Χαμαντάν ή Χαμεντάν (περσ. همدان, αρχ. περσ. Ανγκμέτανα), τα αρχαία Εκβάτανα, είναι πόλη του κεντροδυτικού Ιράν, πρωτεύουσα της ομώνυμης Επαρχίας Χαμαντάν. Στην απογραφή του 2019 είχε πληθυσμό 783.300 κατοίκους, με 230.775 οικογένειες.
Η πόλη πιστεύεται ότι είναι μία από τις αρχαιότερες πόλεις που βρίσκονται στο έδαφος του σημερινού Ιράν. Είναι πιθανό ότι αναφέρεται η κατάληψή της από τους Ασσυρίους το 1100 π.Χ.. Ο Ηρόδοτος την αναφέρει ως την πρωτεύουσα των Μήδων περί το 700 π.Χ..
Η πόλη είναι ορεινή, κτισμένη σε μια δασωμένη πλαγιά του όρους Αλβάντ της οροσειράς του Ζάγρου, σε υψόμετρο 1.850 μέτρα πάνω από την επιφάνεια της θάλασσας (το ίδιο το Αλβάντ είναι αρκετά ψηλότερο από τον Όλυμπο).
Η ιδιαίτερη φύση και ιστορία αυτής της αρχαίας πόλεως που απέχει περίπου 360 χιλιόμετρα από την Τεχεράνη, προσελκύουν τουρίστες κυρίως κατά το θέρος. Τα κυριότερα αξιοθέατα στη σημερινή πόλη είναι οι επιγραφές του Γκαντζ-Ναμέ, το μνημείο του Αβικέννα και το μνημείο του Μπαμπά Ταχίρ.
Εξωτερικοί σύνδεσμοι
Χαμανταν
1253 Φρισία
Η Φρισία (Frisia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,889. Ανακαλύφθηκε το 1931 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από τη Φρισία.
Φυσικά χαρακτηριστικά
Η μέση διάμετρος της Φρισίας εκτιμάται σε 26,0 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0657. Είναι άγνωστο αν και με ποια περίοδο περιστρέφεται η Φρισία γύρω από τον εαυτό της.
Εξωτερικοί σύνδεσμοι
Φρισια
Καμπί
Το Καμπί είναι κοινότητα της επαρχίας Λευκωσίας στην Κύπρο.
Πηγές
Κατηγορία:Κοινότητες της Επαρχίας Λευκωσίας
Great Wall H5
Το Great Wall H5 είναι μεσαίο SUV αυτοκίνητο που κατασκευάζεται από την κινεζική αυτοκινητοβιομηχανία The Great Wall Motors. Η παραγωγή του ξεκίνησε το 2009 στην φυσική έδρα της Great Wall Motors, στο Μπαοντίνγκ της Κίνας, αλλά παράγεται και στη Ρωσία, και είναι ο αντικαταστάτης του Great Wall H3 από το 2015 με την ανανεωμένη του έκδοση. Το H5 είναι διαθέσιμο με μετάδοση κίνησης 4x2 στους μπροστινούς τροχούς και ως 4x4, ενώ η θέση του κινητήρα είναι σταθερά εμπρός του αμαξώματος σε διαμήκη και εγκάρσια θέση αντίστοιχα.
Το συγκεκριμένο μοντέλο ήταν υποψήφιο για παραγωγή της ινδικής αυτοκινητοβιομηχανίας ICML και τελικώς απορρίφθηκε και παρήχθη μόνο από την Great Wall Motors.
Κινητήρες και κιβώτια
Το H5 έχει μια μεγάλη παλέτα κινητήρων, τόσο σε βενζινοκίνητες, όσο και σε πετρελαιοκίνητες εκδόσεις. Η αρχική έκδοση, όπου ακόμα κυκλοφορεί στην αγορά, διατέθηκε μόνο σε πετρελαιοκίνητη έκδοση, όπου οι δυο ήταν της κινέζικης εταιρείας και οι άλλοι δυο από την Mitsubishi Motors. Η απλούστερη έκδοση έφερε τον κινητήρα της Mitsubishi με τον κωδικό 4G63, ο οποίος αποδίδει με την μέγιστη ιπποδύναμη των 90 hp στις 5.250 στροφές ανά λεπτό. Επιπλέον, υπάρχουν ο GW4D20 ο οποίος είχε επιπρόσθετα, σύστημα πλήρωσης (turbo) με 110 ίππους, ο Mitsubishi 49S4N με 100 hp και τέλος ο επίσης υπερτροφοδοτούμενος GW2.5TCI που αποδίδει μόνο 80 ίππους.
Από το 2015 έχει προστεθεί και ένας βενζινοκινητήρας, ενώ οι υπόλοιποι πετρελαιοκινητήρες είναι εφοδιασμένοι με σύστημα πλήρωσης, οδηγώντας έτσι στην αναβάθμιση της μέγιστης ιπποδύναμής τους.
Υπάρχουν τρία είδη κιβωτίων ταχυτήτων: τα δυο είναι χειροκίνητα και το τρίτο αυτόματης τεχνολογίας. Στην αρχική έκδοση, τα χειροκίνητα είναι 5 και 6 σχέσεων, και ήταν τα πρώτα που εντάχθηκαν ως επιλογή για το όχημα. Με την ανανέωση του μοντέλου, προστέθηκε και το αυτόματο κιβώτιο των 6 σχέσεων.
Επιπλέον εξοπλισμός
Όσον αφορά τον επιπλέον εξοπλισμό του οχήματος, είναι εμφανώς σύγχρονος, γεγονός που αποτρέπει την γνωστή εικόνα που υπήρχε στα αυτοκίνητα της Κίνας εδώ και πολλά χρόνια. Το H5 διαθέτει στην κεντρική κονσόλα του σαλονιού, οθόνη για χρήση DVD και GPS (σύστημα πλοήγησης αυτοκινήτου), ηλεκτρικά ρυθμιζόμενη οροφή, υδραυλικό τιμόνι με κουμπιά και ενσωματωμένο σύστημα Bluetooth Hands Free Calls, ρυθμιζόμενα καθίσματα και τέλος τα συστήματα ασφαλείας ABS, EBD και TCS.
Παραπομπές
H5 Κατηγορία:Αυτοκίνητα SUV Κατηγορία:Κινέζικα αυτοκίνητα
Σαιντ-Ουέν-αν-Μπρι
Το Σαιντ-Ουέν-αν-Μπρι (γαλλικά: Saint-Ouen-en-Brie) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Ερωτευμένη με τον Ραμόν
Ερωτευμένη με τον Ραμόν (Ισπανικά: Enamorándome de Ramón) είναι τηλενουβέλα μεξικάνικης παραγωγής του 2017.
Πρωταγωνιστούν Εσμεράλδα Πιμεντέλ, Χοσέ Ρον, Μαρσέλο Κόρδοβα και Νούρια Μπάχες.
Υπόθεση
Η Φαμπιόλα και η Αντρέα μένουν ορφανές όταν και οι δύο γονείς τους πεθαίνουν σε αεροπορικό δυστύχημα και η Ορτένσια, η γιαγιά τους, εκπλήσσεται όταν μαθαίνει ότι ο δικαιούχος της ασφάλειας ζωής δεν είναι άλλος από την Χουάνα, μια ταπεινή γυναίκα που εργάζεται ως τη νταντά τους. Όλη οικογένεια Μεδίνα είναι εξοργισμένη από τις ειδήσεις και την πίεση στην Χουάνα για να τους δώσει τα χρήματα. Η Ορτένσια απαιτεί να φύγει η Χουάνα, χωρίς να φανταστεί ότι οι εγγονές της θα υπερασπιστούν την Χουάνα, αλλά μετά από μια παρανόηση αυτή φύγει.
Η Χουάνα δεν ενδιαφέρεται για τα χρήματα, αλλά για τον γιος της Ραμόν, έναν ευγενικό νέο που έζησε στην επαρχία ως μηχανικός, αλλά έπρεπε να μετακομίσει στην πρωτεύουσα αφού ερωτεύτηκε τη Σόφια, την κόρη ενός μαφιόζου. Ο Ραμόν φτάνει στην πρωτεύουσα, προκαλώντας μεγάλη έκπληξη στη Χουάνα, και του ανακοινώνει τον θάνατο των αφεντικών της και την ασφάλεια ζωής. Ο Ραμόν συμβουλεύει τη μητέρα του να δώσει στην οικογένεια τα χρήματα της ασφάλειας για να αποφύγει τα προβλήματα.
Μάριο Αλμιράντε
Ο Μάριο Αλμιράντε (ιταλικά: Mario Almirante), (18 Φεβρουαρίου 1890 - 30 Σεπτεμβρίου 1964), ήταν Ιταλός σκηνοθέτης και σεναριογράφος που δραστηριοποιήθηκε μεταξύ του 1920 και 1933. Στην ταινία του "La bellezza del mondo" του 1927 έκανε το κινηματογραφικό ντεμπούτο του ο σκηνοθέτης και ηθοποιός Βιτόριο Ντε Σίκα.
Ερωτευμένη με τον Ραμόν
Υπόθεση
Ο Ραμόν πιάνει δουλειά στο συνεργείο αυτοκινήτων του Αντόνιο, εκεί συναντά τη Φαμπιόλα που δεν χάνει την ευκαιρία να τον κάνει να νιώθει άσχημα, λέγοντάς του ότι είναι ιδιοκτήτης και δεν σκοπεύει να τον μισθώσει. Παρά τις διαφορές τους, υπάρχει μια πολύ ιδιαίτερη χημεία μεταξύ τους και δεν μπορούν να κρύψουν την έλξη και ταυτόχρονα την απόρριψη που φέρνουν προβλήματα στη Φαμπιόλα και τη σχέση της με τον Φρανσίσκο που εκδηλώνει την ζήλια.
Μάριο Αλμιράντε
Εξωτερικοί σύνδεσμοι
Κατηγορία:Ιταλοί σεναριογράφοι Κατηγορία:Ιταλοί σκηνοθέτες κινηματογράφου
Ερωτευμένη με τον Ραμόν
Υπόθεση
Η καθημερινή συνύπαρξη δημιουργεί μια όλο και πιο ισχυρή έλξη μεταξύ της Φαμπιόλα και του Ραμόν, μέχρι να μην μπορέσουν να κρύψουν τα συναισθήματά τους, αλλά τα πράγματα περιπλέκονται όταν η Σόφια φαίνεται να ψάχνει τον Ραμόν. Αυτή τη φορά, δεν είναι έτοιμη να τον δώσει και είναι αποφασισμένη να τον πάρει πίσω. Εν τω μεταξύ, η Ορτένσια πηγαίνει σε αρκετούς δικηγόρους, να αμφισβητήσει το έγγραφο που δηλώνει ότι η Χουάνα είναι μοναδική δικαιούχος της ασφάλειας ζωής της οικογένειας, καθώς και ότι η ασφαλιστική υπογραφή είναι ψευδής, κατηγορώντας τη Χουάνα ως παραχαράκτη. Δεν έχει σημασία να χάσει την ασφάλεια, αλλά να δει τη Χουάνα στη φυλακή.
Αποκαλύπτεται ότι η Χουάνα είναι πραγματικά η δικαιούχος της ασφάλειας αφού η Αντρέα και ο Χόρχε θα βρουν μια βιντεοταινία όπου οι γονείς της, αποφασίζουν να αφήσουν τα χρήματα στη Χουάνα. Έτσι, ενώ η Χουάνα αγωνίζεται με τις συνεχείς επιθέσεις της Ορτένσια, ο Ραμόν βρίσκεται ανάμεσα σε δύο γυναίκες που τον ερωτεύονται και θα πολεμήσει με όλα για να μείνει με την αγάπη της ζωής του.
Κάστ
Γκεστ εμφανίσεις
Εξωτερικοί σύνδεσμοι
Κατηγορία:Μεξικάνικες τηλεοπτικές σειρές Κατηγορία:Τηλενουβέλες
Σαιντ-Ουέν-συρ-Μορέν
Το Σαιντ-Ουέν-συρ-Μορέν (γαλλικά: Saint-Ouen-sur-Morin) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Ωντονιέν (γαλλικά: Audoniens).
Παραπομπές
Κατηγορία:Κοινότητες της Σεν-ε-Μαρν
Κολόν (Παναμάς)
Το Κολόν είναι η δεύτερη σε πληθυσμό πόλη του Παναμά και σημαντικό λιμάνι στον Ατλαντικό Ωκεανό. Βρίσκεται κοντά στην είσοδο της περίφημης Διώρυγας του Παναμά από την πλευρά του Ατλαντικού, ενώ αντιστοίχως η Πόλη του Παναμά, πρωτεύουσα και μεγαλύτερη σε πληθυσμό πόλη της χώρας, βρίσκεται στην είσοδο της Διώρυγας από την πλευρά του Ειρηνικού Ωκεανού. Το Κολόν χαρακτηρίζεται έτσι παραδοσιακά ως η «δεύτερη πόλη της χώρας». Ο πληθυσμός του δήμου του Κολόν το 2016 ήταν 78.000 κάτοικοι περίπου, ενώ της μητροπολιτικής περιοχής του ήταν 241.817 κάτοικοι. Το Κολόν είναι η έδρα της ομώνυμης Επαρχίας Κολόν.
Εξωτερικοί σύνδεσμοι
Κολον
Αεροδρόμιο της Ριέκα
Το Αεροδρόμιο της Ριέκα (Zračna luka Rijeka, Aeroporto di Fiume) είναι διεθνές αεροδρόμιο που εξυπηρετεί τη Ριέκα της Κροατίας. Βρίσκεται κοντά στην πόλη Ομίσαλι στο νησί Κρκ, 17 χλμ. από το σιδηροδρομικό σταθμό της Ριέκα. Το μεγαλύτερο μέρος της κίνησης από και προς το αεροδρόμιο πραγματοποιείται κατά τους καλοκαιρινούς μήνες, όταν χρησιμοποιείται από πολλές ευρωπαϊκές αεροπορικές εταιρείες χαμηλού κόστους για τουρίστες πετούν στα βόρεια τμήματα της κροατικής ακτής.
Ιστορία
Πριν από το Δεύτερο Παγκόσμιο Πόλεμο, η Ριέκα ήταν χωρισμένη μεταξύ Γιουγκοσλαβίας και Ιταλίας. Το γιουγκοσλαβικό τμήμα της πόλης εξυπηρετούνταν από το αεροδρόμιο στο Σούσακ. Η εγχώρια αεροπορική εταιρεία Aeroput άνοιξε ένα δρομολόγιο που συνέδεε το Σούσακ με το Ζάγκρεμπ το 1930 και ένα χρόνο αργότερα, ένα δρομολόγιο που συνέδεε το Ζάγκρεμπ με το Βελιγράδι μέσω Σούσακ, Σπλιτ και Σαράγεβο. Μέχρι το 1936, η Aeroput συνέδεσε την πόλη με το Βελιγράδι, το Μπόροβο, τη Λιουμπλιάνα, το Σεράγεβο, το Σπλιτ και το Ζάγκρεμπ. Το ιταλικό τμήμα της πόλης συνδέονταν με πολλές ιταλικές πόλεις με τακτικές πτήσεις που παρείχε η ιταλική εταιρεία Ala Littoria.
Το αεροδρόμιο στο Γκρόμπνικ είχε δυσκολίες με μεγαλύτερα αεροπλάνα, καθώς οι διάδρομοί του ήταν κοντά στους λόφους στα ανατολικά της πόλης. Με μεγαλύτερα αεροσκάφη να έρχονται, οι σχεδιαστές αποφάσισαν μια τοποθεσία στο Κρκ, αφού εξέτασαν τοποθεσίες κοντά στην Οπατίγια και κοντά στο Ούρινι, οι οποίες θα απαιτούσαν απομάκρυνση μερικών όγκων λόφων.
Εγκαταστάσεις
Το αεροδρόμιο της Ριέκα διαθέτει ένα ενιαίο κτήριο τερματικού σταθμού που χρονολογείται από τα αρχικά του εγκαίνια το 1970. Κατά τη διάρκεια των δεκαετιών έχουν γίνει μικρές αναβαθμίσεις. Ο τερματικός σταθμός έχει 7 πύλες, 1 εσωτερικού και 6 διεθνείς. Καμία από τις πύλες δεν έχει γέφυρες αεροπλάνων και η επιβίβαση γίνεται με περπάτημα από τον τερματικό σταθμό απευθείας στο αεροσκάφος. Η αίθουσα αφίξεων διαθέτει μονή ζώνη αποσκευών. Στον επάνω όροφο υπάρχει ένα μικρό duty free στη διεθνή περιοχή, που περιλαμβάνει κυρίως εμπορεύματα τοπικής παραγωγής, καθώς και ένα καφέ-μπαρ. Ένα άλλο μπαρ με περιορισμένη επιλογή σνακ βρίσκεται πριν την είσοδο. Οι αναχωρήσεις εσωτερικού δεν έχουν εγκαταστάσεις μετά από τον έλεγχο ασφαλείας. Αρκετά γραφεία ενοικίασης αυτοκινήτων διατηρούν τα γραφεία τους κατά τη θερινή περίοδο.
Το αεροδρόμιο έχει έναν ενιαίο διάδρομο μήκους 2.500 μέτρων και πλάτους 45 μέτρων. Καθώς δεν υπάρχουν τροχόδρομοι, το αεροπλάνο πρέπει να στρίψει στο τέλος του διαδρόμου και να κινηθεί κατά μήκος του διαδρόμου πίσω στον τερματικό σταθμό.
Επίγεια μεταφορά
Δεδομένου ότι το αεροδρόμιο βρίσκεται στο νησί Κρκ, υπάρχει μια αποκλειστική γραμμή λεωφορείου από τη Ριέκα και το Ομίσαλι που εκτελεί δρομολόγια ανάλογα με τις ανάγκες, λαμβάνοντας υπόψη τις ώρες άφιξης των πτήσεων. Σε περίπτωση που δεν πραγματοποιηθούν κρατήσεις 24 ώρες πριν την αναχώρηση, το λεωφορείο δεν λειτουργεί.
Εξωτερικοί σύνδεσμοι
Ριεκα αεροδρομιο Κατηγορία:Ριέκα Κατηγορία:Κρκ
Χοσέ ντε λα Τόρρε
O Χοσέ ντε λα Τόρρε (στα Ισπανικά José de la Torre, γεννημένος στις 20 Απριλίου 1986) είναι Ισπανός ηθοποιός. Είναι κυρίως γνωστός για το ρόλο του στην ισπανική τηλεοπτική σειράτου Antena 3 και του Netflix, Toy Boy.
Σαιν-Πατύς
Το Σαιν-Πατύς (γαλλικά: Saint-Pathus) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Πατυζιέν (γαλλικά: Pathusiens).
Παραπομπές
Κατηγορία:Κοινότητες της Σεν-ε-Μαρν
1254 Ερφορδία
Η Ερφορδία (Erfordia) είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,459. Ανακαλύφθηκε το 1932 από τον Αργεντινό αστρονόμο Χουάν Χάρτμαν, που παρατηρούσε από τη Λα Πλάτα της Αργεντινής και της έδωσε το όνομα της γενέτειράς του Ερφούρτης σε εξαγγλικανισμένη μορφή.
Φυσικά χαρακτηριστικά
Η μέση διάμετρος της Ερφορδίας εκτιμάται σε 45,48 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0409. Η Ερφορδία περιστρέφεται γύρω από τον εαυτό της μία φορά κάθε 12 ώρες και 17 λεπτά (Brinsfield 2009).
Εξωτερικοί σύνδεσμοι
Ερφορδια
Γιόνας Φούρερ
Ο Γιόνας Φούρερ (Jonas Furrer, 3 Μαρτίου 1805 - 25 Ιουλίου 1861) ήταν Ελβετός δικηγόρος και πολιτικός που υπηρέτησε ως μέλος του Ομοσπονδιακού Συμβουλίου από το 1848 έως το 1861, και ως ο πρώτος πρόεδρος της Ελβετικής Συνομοσπονδίας από το 1848 έως το 1849 και ξανά. το 1852, το 1855 και το 1858. Ήταν μια από τις ηγετικές φυσιογνωμίες στην ίδρυση της Ελβετίας ως ομοσπονδιακού κράτους. Ήταν μέλος του Ριζοσπαστικού Κόμματος.
Βιογραφία
Ο Φούρερ γεννήθηκε στο Βίντερτουρ, στο καντόνι της Ζυρίχης, στις 3 Μαρτίου 1805, γιος της Άννας Μαγκνταλένα Χάνχαρτ και του Γιόνας Φούρερ, κλειδαρά. Έλαβε την πρώιμη εκπαίδευσή του στη γενέτειρά του και το 1824 πήγε να σπουδάσει νομικά στο Πανεπιστήμιο της Ζυρίχης. Σύντομα συνέχισε τις σπουδές του στη Χαϊδελβέργη και μεταξύ 1825 και 1826 σπούδασε στο Πανεπιστήμιο του Γκέτινγκεν. Αφού τελείωσε την εκπαίδευσή του, ο Φούρερ επέστρεψε στο Βίντερτουρ και καθιερώθηκε ως νομικός.
Έγινε δικηγόρος το 1832. Το 1834, σε ηλικία 29 ετών, εξελέγη στο Μεγάλο Συμβούλιο του καντονιού της Ζυρίχης. Υπηρέτησε μέχρι το 1839 και εξελέγη ξανά το 1842. Στο Μεγάλο Συμβούλιο ήταν ο ηγέτης της Φιλελεύθερης αντιπολίτευσης στη συντηρητική κυβέρνηση του Γιόχαν Κάσπαρ Μπλούντσλι. Το 1845 έγινε πρόεδρος του Συμβουλίου της Επικρατείας της Ζυρίχης.
Ο Φούρερ ήταν Ομοσπονδιακός Σύμβουλος από το 1848 μέχρι το θάνατό του το 1861. Κατά τη διάρκεια της θητείας του ήταν επικεφαλής ορισμένων υπουργείο|υπουργείων]], κυρίως του Ομοσπονδιακού Υπουργείου Δικαιοσύνης και Αστυνομίας λόγω των μεταρρυθμίσεων που εφάρμοσε. Έλυσε το ζήτημα σχετικά με τους απάτριδες, θέσπισε νόμο το 1850 που προστατεύει τα θρησκευτικά μικτά ζευγάρια και ίδρυσε κυβερνητικές υπηρεσίες υπεύθυνες για τη διευθέτηση των συγκρούσεων δικαιοδοσίας μεταξύ της Συνομοσπονδίας και των καντονιών.
Υπουργεία
Κατά τη διάρκεια της θητείας του ως μέλους του Ομοσπονδιακού Συμβουλίου, ήταν επικεφαλής στα ακόλουθα υπουργεία:
Προσωπική ζωή
Ο Furrer ήταν μέλος της Στοάς Akazia στο Βίντερτουρ και εξελέγη Μέγας Ρήτορας της Μεγάλης Στοάς Αλπίνα της Ελβετίας το 1844. Πέθανε εν ενεργεία στις 25 Ιουλίου 1861. Έγραψε το Das Erbrecht der Stadt Winterthur («Κληρονομικό δίκαιο στην πόλη του Βίντερτουρ», 1832).
Τζουζέπε Αμάτο
Ο Τζουζέπε Αμάτο (ιταλικά: Giuseppe Amato) (24 Αυγούστου 1899 - 3 Φεβρουαρίου 1964), ήταν Ιταλός παραγωγός ταινιών, σεναριογράφος και σκηνοθέτης.
Εξωτερικοί σύνδεσμοι
Κατηγορία:Ιταλοί σεναριογράφοι Κατηγορία:Ιταλοί σκηνοθέτες κινηματογράφου
Σαιν-Σωβέρ-λε-Μπραι
Το Σαιν-Σωβέρ-λε-Μπραι (γαλλικά: Saint-Sauveur-lès-Bray) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Σαιν-Σαλβατοριέν (γαλλικά: Saint-Salvatoriens).
Παραπομπές
Κατηγορία:Κοινότητες της Σεν-ε-Μαρν
Σαιν-Πιερ-λε-Νεμούρ
Το Σαιν-Πιερ-λε-Νεμούρ (γαλλικά: Saint-Pierre-lès-Nemours) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Παραπομπές
Κατηγορία:Κοινότητες της Σεν-ε-Μαρν
Κάμπος Λάρισας
Ο Κάμπος είναι οικισμός της Θεσσαλίας στην Περιφερειακή Ενότητα Λάρισας.
Γενικά στοιχεία
Ο Κάμπος βρίσκεται σε υψόμετρο 120 μέτρα ενώ απέχει περίπου 20 χλμ. ΝΔ. από την Λάρισα και 14 χλμ. Δ.-ΝΔ. από την Νίκαια (έδρα του δήμου). Στα βορειοδυτικά του χωριού είναι ο Κραννώνας και δίπλα περνάει η Σιδηροδρομική γραμμή Πειραιά-Θεσσαλονίκης, βορειοανατολικά οι Άγιοι Ανάργυροι, νοτιοδυτικά ο Δοξαράς. Αναφέρεται επίσημα για πρώτη φορά ως Καρκέριο το 1951 να απογράφεται στην τότε κοινότητα Κραννώνος και το 1957 στο ΦΕΚ 11Α - 24/01/1957 να μετονομάζεται σε Κάμπος. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με τον Κραννώνα αποτελούν την ομώνυμη κοινότητα που υπάγεται στη Δημοτική Ενότητα Κραννώνα του Δήμου Κιλελέρ και σύμφωνα με την απογραφή 2011 έχει 68 κατοίκους.
Παραπομπές
κατηγορία:χωριά του νομού Λάρισας Κατηγορία:Δήμος Κιλελέρ
Σαιν-Ρεμί-λα-Βαν
Το Σαιν-Ρεμί-λα-Βαν (γαλλικά: Saint-Rémy-la-Vanne) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Σαιν-Ρεμουά (γαλλικά: Saint-Rémois).
Παραπομπές
Κατηγορία:Κοινότητες της Σεν-ε-Μαρν
Grand Theft Auto: Episodes from Liberty City
Το Grand Theft Auto: Episodes from Liberty City είναι παιχνίδι της Rockstar Games, διαθέσιμο για τις παιχνιδοκονσόλες Xbox 360, Playstation 3, ενώ υπάρχει και έκδοση για Windows. Περιέχει τα παιχνίδια The Lost and Damned και The Ballad of Gay Tony σε ένα δίσκο. Κυκλοφόρησε στις 29 Οκτωβρίου 2009 για το Xbox 360 και στις 13 Απριλίου 2010 για τα Microsoft Windows και PlayStation 3. Η Microsoft προσέθεσε το παιχνίδι Episodes from Liberty City στη λίστα συμβατότητας παιχνιδιών για το Xbox One τον Φεβρουάριο του 2017.
Παραπομπές
Κατηγορία:Βιντεοπαιχνίδια του 2009
Ούσμαν Γκαρούμπα
Ο Ντέστινι Ούσμαν Γκαρούμπα Αλάρι (Destiny Usman Garuba Alari) (γενν. 9 Μαρτίου 2002) είναι Ισπανός, νιγηριανής καταγωγής, επαγγελματίας καλαθοσφαιριστής, ο οποίος αγωνίζεται ως πάουερ φόργουορντ/σέντερ για τους Χιούστον Ρόκετς.
Ο Γκαρούμπα γεννήθηκε στη Μαδρίτη της Ισπανίας από Νιγηριανούς γονείς και εντάχθηκε στην ακαδημία νέων της Ρεάλ Μαδρίτης σε ηλικία 11 ετών. Το 2019, όταν ήταν 17 ετών, έγινε ο νεότερος βασικός στην ιστορία της Ρεάλ Μαδρίτης. Τη σεζόν 2020–21, ο Γκαρούμπα αναδείχθηκε Rising Star της Ευρωλίγκα και Καλύτερος Νεαρός Παίκτης του Πρωταθλήματος Ισπανίας. Κέρδισε το βραβείο του Πολυτιμότερου Παίκτη στο Ευρωπαϊκό Πρωτάθλημα Κ16 του 2016 σε ηλικία 14 ετών. Στο NBA Ντραφτ του 2021, επιλέχτηκε από τους Χιούστον Ρόκετς με την 23η συνολική επιλογή.
Ρεάλ Μαδρίτης (2017–2021)
Τη σεζόν 2017–18, ο Γκαρούμπα έπαιξε για τη Ρεάλ Μαδρίτης Β στην 4η Κατηγορία Ισπανίας. Σε 11 αγώνες, είχε κατά μέσο όρο 11,1 πόντους, 9,2 ριμπάουντ και 1,7 κόψιμο ανά αγώνα. Τη σεζόν 2018–19, συνέχισε να παίζει πρωτίστως για τη Ρεάλ Μαδρίτης Β, έχοντας κατά μέσο όρο 14,6 πόντους, 12,0 ριμπάουντ, 2,1 ασίστ και 1,5 κόψιμο ανά αγώνα σε 22 συμμετοχές στην 4η Κατηγορία. Στις 28 Οκτωβρίου 2018, σε ηλικία 16 ετών και 7 μηνών, ο Γκαρούμπα έκανε το ντεμπούτο του για τη Ρεάλ Μαδρίτης στη Liga ACB εναντίον της Μιραφλόρες. Έγινε ο νεότερος σέντερ στην ιστορία του Πρωταθλήματος Ισπανίας, ξεπερνώντας τον Χοσέ Άνχελ Άντελο και ο τρίτος νεότερος πρωτοεμφανιζόμενος στη Ρεάλ Μαδρίτης, πίσω από τους Λούκα Ντόντσιτς και Ρομπέρτο Νούνιεθ.
Τη σεζόν 2019–20, ο Γκαρούμπα έγινε πλήρες μέλος της πρώτης ομάδας της Ρεάλ Μαδρίτης. Στο ντεμπούτο του στη σεζόν εναντίον της Ζουβεντούτ Μπαδαλόνα, σε ηλικία 17 ετών, 6 μηνών και 19 ημερών, ξεπέρασε τον Ντόντσιτς ως τον νεότερο βασικό παίκτη της Ρεάλ Μαδρίτης. Στις 29 Σεπτεμβρίου, ο Γκαρούμπα κατέγραψε 13 πόντους και 10 ριμπάουντ σε μια νίκη επί της Μούρθια και έγινε ο νεότερος παίκτης με νταμπλ-νταμπλ ή 10 ριμπάουντ στην ιστορία του Πρωταθλήματος Ισπανίας. Ο Ντόντσιτς κατείχε στο παρελθόν και τα δύο ρεκόρ. Ήταν επίσης ο δεύτερος νεότερος παίκτης που σημείωσε βαθμολογία αποτελεσματικότητας 24 στο Πρωτάθλημα Ισπανίας, πίσω μόνο από τον Ρίκι Ρούμπιο. Στις 30 Οκτωβρίου 2019, ο Γκαρούμπα έκανε το ντεμπούτο του στην Ευρωλίγκα, καταγράφοντας 12 πόντους, 4 ριμπάουντ, 3 κλεψίματα και δείκτη απόδοσης 20, εναντίον της Μπάγερν Μονάχου. Ολοκλήρωσε τη σεζόν με μέσο όρο 4,4 πόντους, 4,4 ριμπάουντ και 0,7 κόψιμο σε 15 λεπτά ανά αγώνα στο πρωτάθλημα και την Ευρωλίγκα και επιλέχθηκε στην Καλύτερη Πεντάδα Νεαρών Παικτών του Πρωταθλήματος Ισπανίας.
Στις 22 Δεκεμβρίου 2020, ο Γκαρούμπα κατέγραψε 12 πόντους, 6 ριμπάουντ και 3 ασίστ σε μια νίκη 91–62 επί της Άλμπα Βερολίνου. Στις 18 Απριλίου 2021, κατέγραψε 14 πόντους και 12 ριμπάουντ σε μια νίκη με 101–92 επί της Ζουβεντούτ Μπαδαλόνα. Ο Γκαρούμπα κέρδισε το Βραβείο Καλύτερου Νεαρού Παίκτη του Πρωταθλήματος Ισπανίας και ονομάστηκε στην Καλύτερη Πεντάδα Νεαρών Παικτών για δεύτερη συνεχόμενη σεζόν. Στις 29 Απριλίου, κατέγραψε ρεκόρ καριέρας με 24 πόντους, 12 ριμπάουντ και 30 PIR, οδηγώντας τη Ρεάλ Μαδρίτης στη νίκη με 82–76 επί της Αναντολού Εφές στο 4ο παιχνίδι των Πλέι οφ της Ευρωλίγκα. Ο Γκαρούμπα κέρδισε το βραβείο EuroLeague Rising Star, αφού είχε μέσο όρο 3,9 πόντους και 4 ριμπάουντ ανά αγώνα στη διοργάνωση.
Χιούστον Ρόκετς (2021–σήμερα)
Στο NBA Ντραφτ του 2021, επιλέχτηκε από τους Χιούστον Ρόκετς με την 23η συνολική επιλογή, ενώ αγωνιζόταν με την Ισπανία στους Ολυμπιακούς Αγώνες του 2020. Έκανε το ντεμπούτο του στο NBA Σάμερ Λιγκ 2021 σε μια ήττα με 92–76 εναντίον των Τορόντο Ράπτορς, όπου δεν σκόραρε, αλλά είχε 6 ριμπάουντ και 1 κλέψιμο. Στις 16 Αυγούστου υπέγραψε επίσημα το συμβόλαιό του ως rookie. Στις 5 Οκτωβρίου, έκανε το ντεμπούτο του στην προετοιμασία εναντίον των Ουάσιγκτον Ουίζαρντς, σε μια ήττα με 125–119, όπου είχε 5 πόντους και 1 ριμπάουντ σε έξι λεπτά. Στις 26 Ιανουαρίου 2022, οι Χιούστον Ρόκετς ανακοίνωσαν ότι ο Γκαρούμπα είχε υποβληθεί σε επιτυχή χειρουργική επέμβαση για την αποκατάσταση του σπασμένου αριστερού καρπού του και αναμενόταν να μείνει εκτός δράσης για 6 έως 8 εβδομάδες.
Νέων
Ο Γκαρούμπα έκανε το ντεμπούτο του για την Ισπανία Κ16 στο Ευρωπαϊκό Πρωτάθλημα Κ16 του 2016 στο Ράντομ της Πολωνίας. Ονομάστηκε ο Πολυτιμότερος Παίκτης, αφού οδήγησε την ομάδα του στο χρυσό μετάλλιο και είχε μέσο όρο 16,3 πόντους, 12,4 ριμπάουντ και 2,9 κοψίματα ανά αγώνα. Ως 14χρονος και ο δεύτερος νεότερος παίκτης στη διοργάνωση, ο Γκαρούμπα έγινε ο πρώτος παίκτης από χαμηλότερη ηλικιακή ομάδα που κέρδισε ποτέ το βραβείο του Πολυτιμότερου Παίκτη στη διοργάνωση. Αφού κατέγραψε 15 πόντους, 11 ριμπάουντ και 10 κοψίματα στον τελικό εναντίον της Λιθουανίας, μπήκε στον ίδιο κατάλογο με τους Ντάριο Σάριτς και Ρίκι Ρούμπιο ως οι μοναδικοί παίκτες στην ιστορία με τριπλ-νταμπλ στον τελικό της διοργάνωσης.
Ανδρών
Με την Ισπανία αγωνίστηκε στο Ευρωμπάσκετ 2022, όπου η ομάδα κατέκτησε το χρυσό μετάλλιο, κερδίζοντας στον τελικό τη Γαλλία με 88-76.
Προσωπική ζωή
Οι γονείς του Γκαρούμπα είναι από το Μπενίν της Νιγηρίας, αλλά έφυγαν για να γλιτώσουν από τις συγκρούσεις στη γενέτειρά τους. Αφού μετακόμισαν αρχικά στις Βρυξέλλες, εγκαταστάθηκαν στη Μαδρίτη τη δεκαετία του 1990 χωρίς άδειες εργασίας. Ο πατέρας του, Μουσταφά, εργάζεται για την κατασκευαστική εταιρεία Bimbo στην Αθουκέκα ντε Ενάρες και η μητέρα του, Μπέτι, εργάζεται για το πρόγραμμα απασχόλησης Azuqueca. Ο Γκαρούμπα έχει έναν μικρότερο αδερφό, τον Σέντικ (γ. 2004) και μια μικρότερη αδερφή, την Ούκι (γεν. 2010).
Μεγάλωσε παίζοντας ποδόσφαιρο, το αρχικό του πάθος, αλλά μεταπήδησε στην καλαθοσφαίριση, επειδή το εξαιρετικό του ύψος περιόρισε τις δυνατότητες του στο άθλημα. Ο Γκαρούμπα είχει ως είδωλο τον πρώην παίκτη του NBA, Καρίμ Αμπντούλ Τζαμπάρ.
Εξωτερικοί σύνδεσμοι
Κατηγορία:Ισπανοί καλαθοσφαιριστές Κατηγορία:Πάουερ φόργουορντ Κατηγορία:Σέντερ Κατηγορία:Ισπανοί νιγηριανής καταγωγής Κατηγορία:Καλαθοσφαιριστές Εθνικής Ισπανίας Κατηγορία:Καλαθοσφαιριστές στους Θερινούς Ολυμπιακούς Αγώνες 2020 Κατηγορία:Καλαθοσφαιριστές Ευρωμπάσκετ 2022 Κατηγορία:Παίκτες νικητές Ευρωμπάσκετ Κατηγορία:Καλαθοσφαιριστές Ρεάλ Μαδρίτης Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές Χιούστον Ρόκετς Κατηγορία:Καλαθοσφαιριστές του NBA Κατηγορία:Καλαθοσφαιριστές Ρίο Γκράντε Βάλλεϋ Βάιπερς Κατηγορία:Καλαθοσφαιριστές D-League
Μαθιός Βιτάλης
δεξιά|200 px|μικρογραφία|Ο τερματοφύλακας Μαθιός -καθιστός με την τραγιάσκα- σε ομαδική φωτογραφία του συλλόγου της ΙεράποληςΟ Ματθαίος («Μαθιός») Βιτάλης (Σμύρνη, Βασίλειο της Ελλάδος, 8 Αυγούστου 1920 – Αθήνα, 28 Δεκεμβρίου 2000) ήταν Έλληνας διεθνής ποδοσφαιριστής που αγωνίζονταν στη θέση του τερματοφύλακα.
Ξεκίνησε τον αθλητισμό σε εφηβική ηλικία (15 ετών ) από την Ιεράπολη Αιγάλεω και ακολούθως μεταγράφηκε στον Παναθηναϊκό με τη φανέλα του οποίου διακρίθηκε επί 12 συνεχόμενα χρόνια (1942 – 1953).
Αφορμή για την απόκτησή του στάθηκε η άριστη απόδοσή του σε ένα φιλικό παιχνίδι μεταξύ Ιεράπολης και ΠΑΟ, στο γήπεδο του δεύτερου, που έληξε υπέρ των «πρασίνων» με σκορ 1-0, επί Κατοχής (9 Σεπτεμβρίου 1942).
Ήταν στέλεχος της Μικτής Αθηνών αλλά και της Ομάδας του Ελληνικού Στρατού, ενώ το Δεκέμβριο του 1950 κλήθηκε στην Εθνική Ομάδα των Ανδρών. Με τον Παναθηναϊκό κατέκτησε δύο τίτλους πρωταθλήματος Ελλάδας (1949, 1953) και ένα Κύπελλο Ελλάδας (1948). Ήταν παντρεμένος με την Βασιλεία Τζίτζιρα, με την οποία απέκτησε μια κόρη, Μαρία.
Παραπομπές
Βιταλης Ματθαιος Βιταλης Ματθαιος Βιταλης Ματθαιος
Καραβοστάσι Λευκωσίας
Το Καραβοστάσι είναι κοινότητα της επαρχίας Λευκωσίας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο ψευδοκράτος της Τουρκικής Δημοκρατίας Βορείου Κύπρου, με το όνομα Γκεμίκοναϊ.
Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.
Πηγές
Κατηγορία:Κοινότητες της Επαρχίας Λευκωσίας
Γκαλμπιάτε
Το Γκαλμπιάτε (ιταλικά: Galbiate) είναι ιταλικός δήμος στην Επαρχία του Λέκκο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Λέκκο
Γκαρμπανιάτε Μοναστέρο
Το Γκαρμπανιάτε Μοναστέρο (ιταλικά: Garbagnate Monastero) είναι ιταλικός δήμος στην Επαρχία του Λέκκο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Λέκκο
Μεσορράχη Λάρισας
Η Μεσορράχη ή Μεσοράχη (με ένα "ρ") είναι οικισμός της Θεσσαλίας στην Περιφερειακή Ενότητα Λάρισας.
Γενικά στοιχεία
Η Μεσορράχη βρίσκεται στον κάμπο της Λάρισας σε απόσταση περίπου 10 χλμ. ΝΔ. από το κέντρο της πόλης και 9 χλμ. Δ. από την Νίκαια (έδρα του δήμου), σε υψόμετρο 190 μέτρα. Δυτικά του χωριού είναι οι Ελευθερές ανάμεσα με τις οποίες περνάει περνάει η Ε.Ο. Καρδίτσας - Λάρισας και στα νότια είναι οι Άγιοι Ανάργυροι. Μετά την ενσωμάτωση της Θεσσαλίας, αναφέρεται με την παλιά της ονομασία από την Τουρκοκρατία, ως Χασάν Τατάρ το 1883 στο ΦΕΚ 126Α - 02/04/1883 να προσαρτάται στον τότε δήμο Κραννώνος. Το 1927 με το ΦΕΚ 306Α - 22/12/1927 μετονομάστηκε σε Μεσοράχη. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με τους Αγίους Αναργύρους αποτελούν την ομώνυμη κοινότητα που υπάγεται στη Δημοτική Ενότητα Κραννώνα του Δήμου Κιλελέρ και σύμφωνα με την απογραφή 2011 έχει 117 κατοίκους. Η πορεία του πληθυσμού μετά τον Β' Παγκόσμιο Πόλεμο σύμφωνα με τις απογραφές είναι:
Παραπομπές
κατηγορία:Χωριά του νομού Λάρισας κατηγορία:Δήμος Κιλελέρ
Παγκόσμιο Κύπελλο Νέτμπολ
Το Παγκόσμιο Κύπελλο Νέτμπολ ('INF Netball World Cup') είναι μια διεθνής διοργάνωση του νέτμπολ που διεξάγεται κάθε τέσσερα χρόνια. Την ευθύνη για τη διεξαγωγή της έχει η Διεθνής Ομοσπονδία Νέτμπολ (INF), και για πρώτη φορά διεξήχθη στην Αγγλία το 1963 με την ονομασία Παγκόσμιο Πρωτάθλημα Νέτμπολ. Το πρωτάθλημα μετονομάστηκε σε Παγκόσμιο Κύπελλο το 2015. Από την έναρξη της διοργάνωσης, η Αυστραλία και η Νέα Ζηλανδία (the Silver Ferns) είναι οι κυριότεροι νικητές.Η πιο πρόσφατη διοργάνωση έγινε τον Ιούλιο του 2019 στο Λίβερπουλ, με νικήτρια τη Νέα Ζηλανδία, η οποία κέρδισε στον τελικό την Αυστραλία με διαφορά ενός τέρματος. Η επόμενη διοργάνωση θα διεξαχθεί στη Νότια Αφρική το 2023.
Πηγές
Netball Scoop - Team Lists (World Championships)
Εξωτερικοί σύνδεσμοι
Νέτμπολ
Γκαρλάτε
Το Γκαρλάτε (ιταλικά: Garlate) είναι ιταλικός δήμος στην Επαρχία του Λέκκο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Λέκκο
Αλ Λετιέρι
Ο Αλ Λετιέρι (αγγλικά: Alfredo "Al" Lettieri), (24 Φεβρουαρίου 1928 - 18 Οκτωβρίου 1975), ήταν Αμερικανός ηθοποιός του κινηματογράφου.
Ο Λετιέρι κατά την διάρκεια της καριέρας του συνεργάστηκε με μερικούς από τους μεγαλύτερους ηθοποιούς του Χόλυγουντ, όπως είναι οι Στηβ ΜακΚουήν, Τσαρλς Μπρόνσον, Ρίτσαρντ Μπάρτον, Ρίτσαρντ Χάρις, καθώς επίσης με τους Μάρλον Μπράντο και Αλ Πατσίνο στον Νονό, όπου υποδήθηκε τον Τούρκο μεγάλεμπορο Σολότσο.
Εξωτερικοί σύνδεσμοι
Κατηγορία:Αμερικανοί άνδρες ηθοποιοί κινηματογράφου
Γιάσνα Φάζλιτς
Η Γιάσνα Ράδερ (με αρχικό όνομα Γιάσνα Φάζλιτς), γεννημένη στις 20 Δεκεμβρίου 1970 στη Φότσα, SFR Γιουγκοσλαβία είναι πρώην Αμερικανίδα παίκτρια πινγκ πονγκ, που έπαιξε για τη Γιουγκοσλαβία και στη συνέχεια για τις Ηνωμένες Πολιτείες, συμμετέχοντας σε τέσσερις Ολυμπιακούς Αγώνες : στη Σεούλ το 1988 στους Θερινούς Ολυμπιακούς Αγώνες, στη Βαρκελώνη το 1992, στους Θερινούς Ολυμπιακούς Αγώνες το  2000 στο Σύνδεϊ και στους θερινούς Ολυμπιακούς Αγώνες στην Αθήνα το 2004, αντίστοιχα.
Νεανικά χρόνια
Η Γιάσνα Φάζλιτς ξεκίνησε να παίζει πινγκ πονγκ σε ηλικία επτά ετών. Το 1982 εντάχθηκε στην ένωση Mladost Zagreb μαζί με την αδελφή της Αμέλα. Στο Ευρωπαϊκό Πρωτάθλημα Νέων του 1987, κέρδισε το χάλκινο στην κατηγορία των κοριτσιών σε μονά και διπλά, με την ομάδα που κέρδισε το αργυρό. Ένα χρόνο αργότερα, εξασφάλισε το χρυσό του Ευρωπαϊκού Πρωταθλήματος με την ομάδα των κοριτσιών.
Συμμετοχή σε Ολυμπιακούς Αγώνες
Το 1988 κέρδισε το χάλκινο μετάλλιο για τη Γιουγκοσλαβία στο διπλό γυναικών μαζί με την Γκορντάνα Περκούτσιν. Τέσσερα χρόνια αργότερα αγωνίστηκε ως Ανεξάρτητη Ολυμπιακή Συμμετέχουσα. Το 2000 και το 2004 συμμετείχε για τις Ηνωμένες Πολιτείες.
Προσωπική ζωή
Η Γιάσνα έζησε στο Ζάγκρεμπ για το μεγαλύτερο μέρος της παιδικής και νεανικής της ηλικίας. Από το 1992 έως το 1997 ήταν παντρεμένη με τον Ιλία Λουπουλέσκου. Μετά τον χωρισμό της με τον Λουπουλέσκου το 1996, έπαιξε στην Ιαπωνία για λίγο διάστημα και μετά μετακόμισε στις Ηνωμένες Πολιτείες Αμερικής. Μετά την έκδοση του διαζυγίου της άλλαξε το όνομά της σε Ριντ. Σπούδασε στις ΗΠΑ και από το 2002 εργάστηκε ως πανεπιστημιακός λέκτορας ιστορίας, γεωγραφίας, πολιτικής και οικονομικών. Η Γιάσνα παντρεύτηκε στις 20 Αυγούστου 2009 τον Γουίλιαμ Ράδερ και άλλαξε το επώνυμό της σε Ράδερ. Η Γιάσνα και ο Ράδερ έχουν μία κόρη, που γεννήθηκε στις 18 Δεκεμβρίου 2011.
Coaching
Από το 2006, είναι η επικεφαλής προπονήτρια επιτραπέζιας αντισφαίρισης στο Πανεπιστήμιο του Τέξας Wesleyan. Από την έναρξη του προγράμματος επιτραπέζιας αντισφαίρισης στο Πανεπιστήμιο του Τέξας Wesleyan, η ομάδα έχει κατακτήσει 69 συλλογικούς εθνικούς τίτλους σε ομαδικά, ατομικά και διπλά αγωνίσματα.
Καριέρα Επιτραπέζιας αντισφαίρισης
Η Γιάσνα εισήχθη στο Hall of Fame του Πινγκ πονγκ των ΗΠΑ τον Δεκέμβριο του 2011.
Παραπομπές
Κατηγορία:Βόσνιοι αθλητές
Παλάτι του Κοινοβουλίου (Βουκουρέστι)
Το Παλάτι της Βουλής στο Βουκουρέστι της Ρουμανίας, που παλαιότερα ήταν γνωστό ως το Παλάτι του Λαού, είναι χτισμένο σε ένα λόφο της ρουμανικής πρωτεύουσας, κοντά στην πλατεία Ουνίρι (Unirii), είναι το μεγαλύτερο κτίριο της Ευρώπης και το δεύτερο σε επιφάνεια οικοδόμημα στον κόσμο μετά το αμερικανικό Πεντάγωνο στην Ουάσινγκτον των Η.Π.Α.
Άρχισε να χτίζεται το 1984, με εντολή του κομμουνιστή προέδρου της Ρουμανίας Νικολάε Τσαουσέσκου (Nicolae Ceaușescu, 1918 - 1989), με σκοπό να στεγάσει τις εργασίες της Κεντρικής Επιτροπής του Κ. Κ. Ρουμανίας, το γραφείο του προέδρου, καθώς και διάφορα υπουργεία και κρατικές υπηρεσίες. Μέχρι το 1989, που ο Τσαουσέσκου ανατράπηκε από την εξουσία, μόνο η στέγη του έμενε να ολοκληρωθεί. Μέσα στα πέντε χρόνια της οικοδόμησής του, από το 1984 ως το 1989, εργάστηκαν ασταμάτητα 20.000 εργάτες σε 3 εναλλασσόμενες 8ωρες βάρδιες των 24 ωρών.
Η σχεδίαση του οικοδομήματος, σε ψευδονεοκλασικό ρυθμό, ανατέθηκε από τον ίδιο τον Τσαουσέσκου σε μια νεαρή και άγνωστη αρχιτέκτονα, την Άνκα Πετρέσκου (Anca Petrescu), πλην όμως για την κατασκευή του χρησιμοποιήθηκαν πάνω από 700 αρχιτέκτονες. Προκειμένου να χτιστεί το κολοσσιαίο αυτό μέγαρο, ισοπεδώθηκε το 20% του ιστορικού κέντρου της ρουμανικής πρωτεύουσας. Ιστορικά μνημεία κατεδαφίστηκαν: δώδεκα έξοχης αρχιτεκτονικής εκκλησίες και δύο συναγωγές, καθώς και 7.000 περίπου σπίτια, απελευθερώνοντας μια έκταση πέντε τετραγωνικών χιλιομέτρων.
Το Παλάτι του Λαού, όπως λέγεται, το εμπνεύστηκε ο Τσαουσέσκου από μια επίσκεψή του στη Βόρεια Κορέα, όπου εντυπωσιάστηκε από την επιβλητική μεγαλοπρέπεια των κυβερνητικών κτιρίων. Το σοσιαλιστικής έμπνευσης αυτό κτίριο, ύψους 80 περίπου μέτρων και επιφάνειας 330.000 τετραγωνικών μέτρων, έχει 14 ορόφους με 3.200 δωμάτια, 60 διαδρόμους, 60 αίθουσες υποδοχής και 20 μέτρα κάτω από τη γη ένα τεράστιο αντιπυρηνικό καταφύγιο. Είναι φτιαγμένο από μάρμαρο, 3.500 τόνους κρύσταλλο και 900.000 τόνους ξύλο. Το κόστος της οικοδόμησής του ανήλθε στο 30% του ακαθάριστου εθνικού προϊόντος της Ρουμανίας.
Μετά την πτώση και την εκτέλεση του Τσαουσέσκου, το Παλάτι του Λαού έγινε αντικείμενο έντονων συζητήσεων. Προτάθηκε μάλιστα και η κατεδάφισή του. Τελικά, η ρουμανική εθνοσυνέλευση αποφάσισε να μεταφέρει τις εργασίες της σε ένα μέρος του κτιρίου, το οποίο έχει πλέον μετονομαστεί σε «Παλάτι της Βουλής». Σήμερα στεγάζει τη Βουλή και τη Γερουσία, ένα διεθνές συνεδριακό κέντρο. Κάποιες αίθουσες παραμένουν ανοικτές στο κοινό.
Πηγές
• “1001 Buildings You Must See Before You Die”, p.891: Parliament Palace, General Editor Mark Irving, Cassell Illustrated, London, 2008.
Κανλίκιοϊ
Το Κανλίκιοϊ είναι χωριό της επαρχίας Λεφκόσα στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Κανλί. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πηγές
Κατηγορία:Οικισμοί στην Επαρχία Λεφκόσα
Πέφτω στο πειρασμό
Το Πέφτω στο πειρασμό (Ισπανικά: Caer en tentación) είναι τηλενουβέλα μεξικάνικης παραγωγής του 2017.
Πρωταγωνιστούν: Σίλβια Ναβάρρο, Γκαμπριέλ Σότο, Αδριάνα Λουβιέρ και Κάρλος Φέρρο.
Υπόθεση
Η Ρακέλ και ο Νταμιάν είναι παντρεμένοι με δύο παιδιά. Το πεπρωμένο οδηγεί τον Νταμιάν να συναντήσει την Καρολίνα και να αισθάνεται μια αναμφισβήτητη έλξη προς αυτή. Ο Νταμιάν δεν γνωρίζει ότι η Καρολίνα είναι ήδη παντρεμένη με τον Σαντιάγο, έναν αρχιτέκτονα κατασκευής με τον οποίο έχει δύο παιδιά. Όταν η Ρακέλ εγκαταλείπει το γιο της Φέντε στο σχολείο, χτυπάει τυχαία το αυτοκίνητό της στο φορτηγό του Σαντιάγο, και συνειδητοποιούν ότι οι γιοι τους γνωρίζουν ο ένας τον άλλον.